કોર્ટમાંથી તો હું નિર્દોષ છૂટી ગઈ. પણ અનિલનો આરોપ કદાચ સાવ ખોટો ન હતો… મેં પરપુરુષને સેવ્યો હતો… છે… પળેપળ… અને વર્ષોથી. અનિલ સાથેના સાંનિધ્યની ચરમક્ષણોમાં પણ મેં તો મારા એ અનામી, નિરાકાર સ્વપ્નપુરુષના આશ્લેષને જ પીધા કર્યો છે. અને હું, મારું સમગ્ર વ્યક્તિત્વ, એ અદૃશ્ય સ્વપ્નપુરુષના અસ્તિત્વની સાક્ષીએ પોષણ પામતાં રહ્યાં. કિરણ… જુલી ભલે અનિલનું જ શરીર-સંતાન હોય, એ મારા સ્વપ્નપુરુષનું પણ માનસસંતાન હતી જ, છે જ…!